разкази с хумор за Монаси
- Отче?
- Кажи, чадо!
- Намирам се в много затруднено положение! Не съм сигурен дали съм извършил грях или не!
- Разкажи ми по-подробно, сине мой! Аз ще преценя най-добре!
- Такааа... Значи, аз не съм женен. И живея сам. Снощи, вечерта на вратата ми се позвъни. Когато отворих - на прага беше застанала новата ми съседка. Младо и красиво момиче! Била си забравила ключовете в службата. И сега - нямало къде да спи! Обясних й, че разполагам само с едно легло. Тя ми отвърна, че няма проблем - щяла да легне до мен! После смотолевих, че не мога да и предложа дамска нощница. Тя отново ме успокои. Обичала да спи чисто гола! И докато гъкна - хубавицата се оказа пред мен както майка я е родила! Тялото и беше прекрасно! И така, младото момиче легна плътно до мен! През ума ми минаха някои порочни мисли, обаче - с пръст не съм я докоснал! Кълна се! С пръст!!! Е, отче, сега ще ми дадеш ли някои духовни напътствия?
- Разбира се, чадо! Напълни догоре една голяма кофа със студена вода! А после я изпий наведнъж!
- Ама, защо? Толкова ли е голям греха ми, че ми отреждаш такова наказание?
- Не, сине мой! Просто - толкова вода пият говедата!